
CONSILIUL LOCAL
AL MUNICIPIULUI FOCSANI

HOTĂRÂRE

        Privind, aprobarea Regulamentului de organizare si functionare al 

                      Ateneului Popular „Mr.Gh.Pastia”  Focsani

          Consiliul Local al Municipiului Focsani, Judetul Vrancea, intrunit in sedinta ordinara;

        -analizand Proiectul de hotarare initiat de Primarul municipiului Focsani, raportul Directiei resurse umane si coordonare unitati subordonate inregistrat la nr. 8250/11.02.2011, prin care se propune aprobarea Regulamentului de organizare si functionare al Ateneului Popular „Mr.Gh.Pastia”  Focsani, precum si avizul favorabil al Comisiei pentru cultura, sanatate, invatamant, sport si tineret; 

         - vazand adresa nr.1/03.01.2011 a Ateneului Popular „Mr.Gh.Pastia”  Focsani;
         -  avand  in  vedere prevederile Ordonantei de Urgenta nr.118/2006 privind infiintarea, organizarea si desfasurarea activitatii asezamintelor culturale, cu modificarile si completarile ulterioare;

       - în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  
HOTARASTE:

        Art. 1. Aprobarea Regulamentului de organizare si functionare al                      Ateneului Popular „Mr.Gh.Pastia”  Focsani, conform anexei alaturate care face parte integranta din prezenta hotarare.
        Art. 2. Abrogarea Hotararii Consiliului Local al Municipiului Focsani nr.87/27 aprilie 2004.
          Art.3. Prezenta  hotărâre va fi comunicata  de către  Directia administraţie publică locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate, Directia economica si Ateneul Popular „Mr.Gh.Pastia”  Focsani .

   PRESEDINTE DE SEDINTA,

         Vrâncianu Gicu                                                 Contrasemneaza,

                                                                     SECRETARUL MUNICIPIULUI 

                                                                                         FOCSANI,         

                                                                              Corhana Eduard Marian   

  Municipiul Focsani,  22 februarie  2011

  Nr. 67
                   ROMANIA                                                               Anexa la
             JUDETUL VRANCEA                                              Hotarârea nr.67
          CONSILIUL LOCAL AL                                             din 22.02.2011
       MUNICIPIULUI FOCSANI
R E G U L A M E N T

de organizare şi funţionare al

ATENEULUI POPULAR “Maior Gheorghe Pastia” Focşani
Capitolul I: Dispoziţii generale

    Art.1. Ateneul Popular “Mr.Gh.Pastia” Focşani, denumit în continuare Centru cultural, este o instituţie publică de cultură, cu personalitate juridică, finanţată din venituri proprii şi din alocaţii de la bugetul local, de interes local şi care funcţionează sub autoritatea Consiliului Local al Municipiului Focşani.

   Art.2. Centrul cultural îşi desfăşoară activitatea în conformitate cu prevederile legislaţiei române în vigoare şi cu cele ale prezentului Regulament de organizare şi funcţionare.

   Art.3. Centrul cultural are sediul în Municipiul Focşani, în cladirea Ateneului Popular “Maior Gh. Pastia” situată în Focşani, Piaţa Unirii nr.3, judeţul Vrancea. Toate actele, facturile, anunţurile, publicaţiile, pliantele vor conţine denumirea completă a instituţiei şi indicarea sediului. Instituţia îşi desfăşoară activitatea în baza principiilor generale care guvernează sfera culturii şi artei în România : libertatea de creaţie, autonomia culturii şi artei, primordialitatea valorii, şanse egale la cultură, identitatea culturală în circuitul mondial de valori.
Capitolul II. Scopul si obiectul de activitate

    Art.4. Centrul iniţiază şi desfăşoară proiecte şi programe culturale în domeniul artelor spectacolului, a educaţiei permanente, a culturii tradiţionale şi a promovării valorilor culturale şi artistice , urmărind cu consecvenţă :  

-    realizarea unor stagiuni permanente de concerte şi spectacole ; 
· conservarea şi transmiterea valorilor morale, estetice, artistice şi tehnice ale comunităţii precum şi ale patrimoniului cultural naţional şi universal ;

· elaborarea unor programe / proiecte culturale atractive şi utile de educaţie permanentă ;
· stimularea creativităţii şi talentului ;
· păstrarea şi cultivarea specificului zonal sau local ;
· realizarea de şcoli de vară, tabere de creaţie, expoziţii, saloane de artă pentru dezvoltarea sectorului cultural, local, zonal, naţional;

· cultivarea valorilor şi autenticităţilii creaţiei culturale contemporane şi artei interpretative ;

· dezvoltarea parteneriatelor şi a schimburilor culturale pe plan judeţean, naţional şi internaţional.

       Art.5. Pentru realizarea scopului şi obiectivelor propuse, Centrul organizează: stagiuni de concerte de muzică instrumentală/vocală, gale de balet, teatru, film, spectacole de jazz, pop, rock, sau divertisment, festivaluri, etc. Centrul poate realiza editarea de materiale informative, studii, prognoze, în sectorul culturii; organizează cursuri de formare, seminarii, reuniuni, dezbateri pe teme culturale, saloane şi lansări de carte, achiziţii de materiale şi publicaţii culturale, culegeri de date şi informaţii culturale locale/regionale/naţionale. Educaţia continuă este susţinută prin organizarea de activităţi specifice de educaţie artistică, ştiinţifică sau de interes general. Deasemenea Centrul mai poate realiza şi alte evenimente sau proiecte cultuale cu caracter local, regional, naţional sau internaţional.

       Art.6. Centrul are următoarele atribuţii principale:

1. Realizarea de prestaţii cultural-artistice în beneficiul tuturor cetăţenilor fără deosebire de naţionalitate, categorie socială, convingeri religioase sau opţiuni politice;

2. Organizarea de concerte / spectacole / turnee artistice din diferite domenii ale creaţiei şi artei interpretative; iniţiază alte programe şi proiecte culturale în funcţie de necesităţile spirituale şi de resursele de creativitate;
3. Sprijinirea, editarea şi diseminarea de studii, prognoze, publicaţii şi materiale informative şi documentare  pentru animarea sectorului cultural;

4. Colaborarea cu Ministerul Culturii şi Cultelor, Ministerul Educaţiei, Cercetării şi Tineretului, cu fundaţii şi asociaţii, cu universităţi române şi străine, cu centre culturale româneşti şi străine, în vederea cunoaşterii şi afirmării valorilor culturii şi civilizaţiei româneşti şi universle;

5. Îmbogăţirea patrimoniului instituţiei prin donaţii, achiziţii, organizarea de tabere şi expoziţii de artă, şcoli de vară, etc;
6. Promovarea schimbului de idei şi a cooperării artistice naţionale/internaţionale în toate genurile artei interpretative;

7. Cooperarea naţională/internaţională în vederea realizării unor proiecte în domeniul informării, documentării şi cercetării aplicate în domeniul culturii.

Capitolul III. Patrimoniul

       Art.7. (1) Patrimoniul Centrului este format din drepturi şi obligaţii asupra unor bunuri aflate în proprietatea publică sau privată a municipiului Focşani, pe care le administrază în condiţiile legii, precum şi asupra unor bunuri aflate în proprietatea privată a instituţiei.
(2) Patrimoniul Centrului poate fi îmbogăţit şi completat prin achiziţii, donaţii, precum şi prin preluarea în regim de comodat sau prin transfer, cu acordul părţilor, de bunuri, din partea unor instituţii publice ale administraţiei locale, a unor persoane juridice de drept public sau privat, a unor persoane fizice din ţară sau din străinătate.

(3) Bunurile mobile şi imobile aflate în administrarea Centrului se gestionează potrivit dispoziţiilor legale în vigoare, conducerea instituţiei fiind obligată să aplice măsurile de protecţie prevăzute de lege în vederea protejării acestora.

Capitolul IV. Personalul şi conducerea

     Art.8. (1) Personalul Centrului se structurează în personal de conducere, personal cultural-artistic, personal economic, personal tehnic şi administrativ.

(2) Ocuparea posturilor, eliberarea din funcţie precum şi încetarea raporturilor de muncă ale personalului Centrului se realizează în condiţiile legii.
     Art.9. (1) Centrul este condus de către un director-manager, numit prin concurs, în condiţiile legii, pe baza competenţelor sale profesionale şi a unui proiect mangerial.


(2) Activitatea Directorului este sprijinită de un economist, angajat prin concurs, în condiţiile legii, precum şi de un Consiliu de administraţie, organ colectiv de conducere cu caracter deliberativ.


(3) Directorul-managerul are următoarele atribuţii principale:

a) asigură conducerea curentă a instituţiei;

b) gestionează şi administrează, în condiţiile legii, patrimoniul instituţiei;

c) selectează, angajează, promovează, eliberează din funcţie personalul de specialitate şi auxiliar în concordanţă cu reglementările în vigoare;

d) hotărăşte măsuri disciplinare sau de recompensare a personalului din subordine, în condiţiile legii;

e) este ordonator de credite;

f) elaborează programele de activitate anuale şi de perspectivă şi le înaintează spre aprobare Consiliului de administraţie;

g) reprezintă şi angajează instituţia în raporturile cu persoanele juridice şi fizice din ţară şi străinătate şi în faţa organelor jurisdicţionale;

h) coordonează în mod direct toate compartimentele instituţiei;

i) informează trimestrial consiliul de administraţie asupra realizării obiectivelor stabilite şi a prestaţiei colectivului pe care îl conduce, stabilind împreună cu acesta măsuri corespunzătoare pentru îmbunătăţirea activităţii;

j) conduce şedinţele Consiliului de administraţie şi asigură îndeplinirea hotărârilor adoptate de acesta;

k) stabileşte colaboratorii instituţiei (persoane fizice sau juridice), pe termen scurt şi mediu, în vederea realizării programelor şi proiectelor culturale,   artistice, de educaţie permanentă propuse;

l) întocmeşte fişele posturilor prevăzute în structura organizatorică şi urmăreşte îndeplinirea sarcinilor şi respectarea atribuţiilor concrete ale personalului din subordine;

m) elaborează şi aplică strategii specifice în măsură să asigure desfăşurarea în condiţii performante a activităţii curente şi de perspectivă a instituţiei;
n) asigură condiţiile ca fiecare salariat să-şi poată îndeplini obligaţiile de serviciu;
o) organizează controlul financiar preventiv propriu;

p) convoacă consiliul de administraţie conform graficului sau ori de câte ori este cazul;
r) stabileşte măsuri pentru asigurarea pazei instituţiei şi pentru asigurarea pazei contra incendiilor în instituţie;

q) stabileşte măsuri privind protecţia muncii, pentru cunoaşterea de către salariaţi a normelor de securitate a muncii;
s) informează anual consiliul local asupra realizării obiectivelor stabilite şi propune măsurile necesare pentru desfăşurarea activităţii în condiţii optime şi asigurarea calităţii proiectelor;

t) îndeplineşte orice alte atribuţii specifice funcţiei sale de conducere, potrivit legii.
(4) În exercitarea atribuţiilor sale, directorul emite decizii. Acestea devin executorii după ce sunt aduse la cunoştinţă persoanelor interesate.


(5) În absenţa Directorului, Centrul este condus de o persoană din  cadrul instituţiei, desemnată de director prin decizie scrisă.

   Art.10.   (1) În exercitarea atribuţiilor sale directorul este sprijinit de economist.


   (2) Economistul se subordonează directorului şi îndeplineşte următoarele atribuţii principale:

a) coordonează nemijlocit activitatea financiar-contabilă şi de salarizare;

b) organizează şi răspunde de efectuarea înregistrărilor financiar-contabile;

c) organizează şi răspunde de efectuarea inventarierilor periodice ale patrimoniului instituţiei;

d) întocmeşte proiectul bugetului de venituri şi cheltuieli şi indicatorii economici, în raport cu sarcinile, obiectivele şi programul de dezvoltare al Centrului, cuprinse în contractul de manager al directorului;
e) propune măsuri pentru îmbunătăţirea activităţii financiar-contabile a instituţiei;

f) întocmeşte lucrările de prognoză şi planificare financiar-contabilă şi de execuţie bugetară;

g) propune măsuri de rentabilizare a activităţilor productive prin atragerea tuturor surselor şi rezervelor de care dispune Centrul;

h) se preocupă în permanenţă pentru atragerea de noi surse de finanţare ( publice sau private ) pentru activităţile instituţiei;
i) îndeplineşte orice alte atribuţii specifice funcţiei pe care o ocupă, potrivit legii;


(3) În absenţa economistului toate atribuţiile sale se exercită de persoana desemnată de acesta, cu avizul directorului.

    Art.11. (1) Activitatea directorului este sprijinită de Consiliul de administraţie, organ colectiv de conducere cu caracter deliberativ.

(2) Componenţa consiliului de administraţie este următoarea:

- preşedinte – directorul Centrului;

- membrii :  - economistul instituţiei;



- reprezentantul ordonatorului principal de credite;



- reprezentantul Consiliului Local al Municipiului Focşani



- doi reprezentanţi ai compartimentului programe/proiecte culturale



- un reprezentant al celorlalte compartimente.
- secretar :
- reprezentantul compartimentului de resurse umane

     Art.12. Consiliul de administraţie îşi desfăşoară activitatea după cum urmează:

- se întruneşte la sediul Centrului, trimestrial sau de câte ori este nevoie, la convocarea preşedintelui sau a două treimi din numărul membrilor săi;

- este legal întrunit în prezenţa a două treimi din numărul total al membrilor săi şi ia hotărâri cu majoritatea simplă din numărul total al membrilor prezenţi;

- consiliul de administraţie este prezidat de directorul centrului;
- dezbaterile consiliului de administraţie au loc potrivit ordinii de zi, comunicată membrilor săi cu cel puţin trei zile înainte, prin grija secretarului;

- dezbaterile se consemnează în procesul-verbal de şedinţă, inserat în registrul de şedinţe, sigilat şi parafat;

- procesul-verbal de şedinţă se semnează de către toţi participanţii la lucrările consiliului.

      Art.13. (1) Consiliul de administraţie are următoarele atribuţii principale :

a) analizează şi aprobă programele de activitate ale instituţiei, hotărând direcţiile de dezvoltare ale Centrului;

b) aprobă colaborările Centrului cu alte instituţii din ţară şi din străinătate;

c) avizează proiectul bugetului de venituri şi cheltuieli al instituţiei, în vederea aprobării  acestuia de către Consiliul Local al Municipiului Focşani;
d) avizeaza statul de funcţii al instituţiei, ţinând seama de scopul, obiectivele şi atribuţiile principale ale acestuia in vederea supunerii  aprobării Consiliului Local al Municipiului Focşani, 
e) avizează programele de investiţii şi reparaţii curente necesare instituţiei  spre a fi aprobate de autoritatea tutelară;
f) aprobă Regulamentul de ordine interioară al instituţiei;

g) analizează şi aprobă măsuri pentru perfecţionarea, încadrarea şi promovarea salariaţilor, potrivit legii;

h) analizează şi propune modificări ale Regulamentului de organizare şi funcţionare şi ale structurii organizatorice a instituţiei;

i) hotărăşte, organizarea concursurilor pentru ocuparea posturilor vacante, conform prevederilor legale;
j) urmăreşte buna gospodărire şi folosire a mijloacelor materiale şi financiare ale instituţiei luînd măsurile necesare pentru asigurarea integrităţii patrimoniului din administrare şi, după caz, pentru recuperarea pagubelor pricinuite;

k) stabileşte modul în  care se utilizează bugetul şi sunt orientate sumele realizate din venituri proprii, în conformitate cu prevederile legale în vigoare;
l) aproba tarifele pentru veniturile proprii.


(2) În exercitarea atribuţiilor sale consiliul de administraţie adoptă hotărâri.
    Art.14. Personalul colaborator al instituţiei este angajat de către director, în condiţiile legii, pe baza de contract de colaborare sau de prestaţie artistică (pe durata unui proiect / concert / recital / alt eveniment cultural, etc.)

Capitolul V. Structura organizatorică
    Art.15. (1) Structura organizatorică şi numărul de posturi, sunt aprobate de Consiliul Local al Municipiului Focşani la propunerea Primarului Municipiului Focsani

(2) Activitatea Centrului este organizată pe compartimente, astfel:

a) compartimentul programe/proiecte culturale şi organizare spectacole;

b) compartimentul financiar-contabil;

c) compartimentul administrativ-tehnic;

d) compartimentul resurse umane.

    Între compartimente va exista în permanenţă o perfectă colaborare pentru realizarea în condiţii performante a programelor şi proiectelor culturale, artistice, de informare- documentare sau de educaţie permanentă.

   Art.16. Structurile funcţionale din cadrul Centrului îndeplenesc următoarele atribuţii :

(1) Compartimentul Programe, Proiecte Culturale şi Organizare Spectacole
-   elaborează programe şi proiecte culturale locale şi de anvergură naţională şi/sau europeană
· propune acţiuni culturale concrete şi răspunde de organizarea şi desfăşurarea acestora;
· organizează şi derulează manifestări culturale şi artistice specifice

· propune sistemul de relaţii al instituţiei şi parteneriatul cultural şi artistic al acestuia;
· exercită munca de secretariat muzical : evidenţă bibliotecă muzicală, copiere şi stocare partituri, concepţie şi editare afişe, programe, pliante, broşuri, alte materiale de promovare;
· derulează activităţi de informare culturală, difuzare activităţi culturale;
· concepe şi dezvoltă activităţi de sondare publică şi cercetare aplicată în domeniul artei şi culturii;
· concepe şi derulează programe de educaţie permanentă;  
-    realizează activităţi de promovare a imaginii instituţiei;

-  asigură relaţia cu mass-media şi urmăreşte corecta reflectare a activităţilor      instituţiei în mediile de informare în masă şi în rândul opiniei publice.
       (2) Compartimentul financiar-contabil
-   asigură activitatea specializată în măsurarea, evaluarea, cunoaşterea, gestiunea şi controlul activelor, datoriilor şi capitalurilor unităţii;

-  asigură înregistrarea cronologică şi sistematică a documentelor şi actelor  contabile;

-  organizează şi răspunde de întocmirea lucrărilor de planificare financiară a unităţii (proiecte de buget de venituri şi cheltuieli, devize de cheltuieli pe proiecte culturale); propune proceduri contabile pentru operaţiunile derulate;
-  întocmeşte periodic lucrări de analiză şi sinteză a indicatorilor financiari ai unităţii şi se preocupă permanent de îmbunătăţirea performanţelor financiare ale unităţii;

-   întocmeşte lucrările de salarizare, de acordare a drepturilor băneşti, salariaţilor, colaboratorilor;

-  asigură îndeplinirea, în conformitate cu dispoziţiile legale, a obligaţiilor unităţii către bugetul statului, unităţi băneşti şi terţi;

-   organizează analiza periodică a stocului de materiale şi a celorlalte bunuri din patrimoniul unităţii;

-   asigură informaţii ordonatorului de credite cu privire la execuţia bugetelor de venituri şi cheltuieli, patrimoniul aflat în administrare, precum şi la întocmirea contului general anual de execuţie; 

-   exercită controlul financiar preventiv propriu asupra tuturor operaţiunilor care afectează fondurile băneşti şi patrimoniul instituţiei;

- face propuneri cu privire la operaţiunile specifice angajării, lichidării cheltuielilor;

-  asigură circulaţia şi păstrarea documentelor ce stau la baza înregistrărilor contabile;

-  angajează unitatea prin semnături alături de director, în toate operaţiunile patrimoniale;

   (3)  Compartimentul administrativ-tehnic
-   realizează activităţile administrative şi gospodăreşti în cadrul unităţii;

-  răspunde de partea tehnică a concertelor, spectacolelor, recitalurilor, a altor activităţi cultural-artistice, organizate de instituţie;

-  întocmeşte contractele de închiriere pentru spaţiile Ateneului, indiferent de forma şi durata de solicitare;

-  face propuneri cu privire la contractarea unor lucrări, servicii sau produse, în condiţiile legii;

-  urmăreşte lucrările sau serviciile contractate de unitate, pe toată durata derulării contractelor de achiziţie publică;

-  recepţionează, în condiţiile legii, lucrările, serviciile, produsele achiziţionate;

-  răspunde de întreaga activitate de aprovizionare;

-  întocmeşte planul de pază pe unitate precum şi planificarea serviciilor de pază;

-  răspunde de aplicarea şi respectarea normelor P.S.I.;
-  răspunde de patrimoniul încredinţat, conform legii, în mod direct şi nemijlocit;

- realizează periodic, cu salariaţii, instructajele de protecţia muncii şi de respectare a normelor P.S.I.;

-  gestionează bunurile materiale încredinţate, conform dispoziţiilor legale;

-  organizează şi gestionează arhiva unităţii;

-  se preocupă în permanenţă de îmbunătăţirea standardelor de performanţă în ceea ce priveşte activităţile gospodăreşti, tehnice şi de administrare a patrimoniului unităţii. 

    (4)  Compartimentul resurse umane
-   întocmeşte dosarul profesional al salariaţilor şi contractele de muncă;
-  eliberează, la cerere, copii de pe actele existente în dosarul profesional al salariaţilor;

- întocmeşte lucrările necesare pentru angajarea, avansarea, transferarea personalului şi alte mişcări de personal;

-   efectuează alte lucrări de personal, conform legii;

-  urmăreşte acordarea sporurilor de vechime şi a altor drepturi de personal, conform legii;

-  întocmeşte pontajele lunare, urmărind prezenţa salariaţilor la serviciu şi semnarea condicii de prezenţă;

-  ţine evidenţa recuperărilor şi a orelor suplimentare efectuate de salariaţi; 

-  urmăreşte şi coordonează activitatea de evaluare a performanţelor profesionale individuale;

-   întocmeşte contractele de colaborare şi de prestaţie artistică

-   redactează deciziile directorului;

-   efectuează activitatea de relaţii cu publicul, sau cu colaboratori ai instituţiei;

-   asigură confidenţialitatea datelor;

-   realizează activitatea de secretariat şi protocol.

Capitolul VI. Bugetul de venituri si cheltuieli
      Art.17. Cheltuielile curente şi de capital ale Centrului se finanţează din venituri proprii şi din subvenţii acordate de la bugetul local, prin hotărârea consiliului local.
      Art.18. Patrimoniul instituţiei este indivizibil, netransmisibil şi garantat de lege.

        Art.19. Veniturile proprii se realizează din activităţi realizate direct de Centru şi anume, din:

a) încasări din vânzări bilete la spectacole, concerte, recitaluri, gale, proiecţii filme, expoziţii;

b) taxe de frecventare cursuri, cercuri, cluburi, conferinţe, simpozioane, seminarii, concursuri, etc;
c) bilete de intrare la conferinţe publice susţinute de personalităţi culturale, ştiinţifice, politice, etc;

d) valorificări comerciale ale unor lucrări realizate în cadrul taberelor de creaţie, cercurilor aplicative, atelierelor de lucru, altor activităţi culturale şi de educaţie permanentă;
e) încasări din servicii de publicitate cu terţi;

f) închirieri de spaţii, bunuri şi alte materiale de practică culturală;

g) editarea şi difuzarea unor publicaţii proprii sau de altă producţie, pe orice fel de suport, din domeniul culturii populare , educaţiei permanente, ştiinţei şi literaturii, cu respectarea prevederilor legale în vigoare;
h) prestarea unor servicii şi/sau activităţi culturale sau de educaţie permanentă, în conformitate cu obiectivele şi atribuţiile instituţiei, potrivit legii;

i) derularea unor proiecte şi programe culturale în parteneriat sau în colaborare cu alte instituţii din ţară şi din străinătate;

j) încasări de la terţi, din donaţii, activităţi  de sponsorizare sau mecenat;

k) prestarea altor servicii ori activităţi, în conformitate cu obiectivele şi atribuţiile instituţiei şi cu respectarea dispoziţiilor legale în vigoare.

     Art.20. Veniturile proprii realizate aparţin în exclusivitate centrului urmând a fi folosite pentru dezvoltarea de proiecte culturale şi de educaţie permanentă, plata colaboratorilor, dezvoltarea bazei materiale, întreţinerea clădirii, reparaţii şi investiţii, etc.

       Art.21. Dotarea se poate completa şi prin donaţii de obiecte, materiale de practică culturală, instrumente, alte bunuri culturale, venite din partea unor instituţii, societăţi comerciale, organizaţii, sau persoane fizice din ţară şi străinătate.

Capitolul VII. Dispoziţii finale
      Art.22. (1) Centrul dispune de ştampilă şi sigiliu proprii.


  (2) Centrul are arhivă proprie în care se păstreză, conform prevederilor legale :


-   actul normativ de înfiinţare,

-   documente financiar-contabile, planul şi programul de activitate, dări de seamă şi situaţii statistice;

-   corespondenţa, decizii director, documente consiliu de administraţie;
-  documente de personal; 
-   alte documente , potrivit legii.

       Art.23. Pentru munca prestată, personalul instituţiei beneficiază de salariu de bază acordat în condiţiile legii, sporuri  şi alte drepturi de personal, după caz, ce se pot acorda conform reglementărilor legale.
        Art.24. (1) Prezentul regulament se completează, de drept, cu actele normative în vigoare.


   (2) În temeiul prezentului regulament şi cu respectarea dispoziţiilor legale în vigoare, directorul elaborează regulamentul intern al Centrului.
       Art.25. Orice modificare şi completare a prezentului regulament vor fi propuse consiliului de administraţie de către director, în vederea aprobării lui de către Consiliul Local al Municipiului Focşani.

       Art.26. Prezentul Regulament de organizare şi funcţionare al Centrului intră în vigoare cu data adoptării lui de către Consiliul Local al Municipiului Focşani.

      PRESEDINTE DE SEDINTA,

             Vrâncianu Gicu                                          Contrasemneaza,

                                                                     SECRETARUL MUNICIPIULUI 

                                                                                         FOCSANI,         

                                                                              Corhana Eduard Marian   

 MB/2ex.  
